שם המחבר: ראובן גורביץ

נושא: שמות פרק י"ב - י"ג. (דף 1)

**בניתי אותו לכיתה ט**

בס"ד

ספר שמות המשך פרק י"ב

פסוקים ד – יד: ציווי על חג המצות לדורות

1) עיין בפסוק שלפניך ובפירוש רש"י שעליו וענה על השאלות

שמות פרק י"ב, יד: וְהָיָה הַיּוֹם הַזֶּה לָכֶם לְזִכָּרוֹן וְחַגֹּתֶם אֹתוֹ חַג לַיקֹוָק לְדֹרֹתֵיכֶם חֻקַּת עוֹלָם תְּחָגֻּהוּ:

רש"י שמות פרק י"ב, יד: ד"ה וחגתם אתו

יום שהוא לך לזכרון אתה חוגגו.

ועדיין לא שמענו אי זהו יום הזכרון,

תלמוד לומר (שמות יג ג) זכור את היום הזה אשר יצאתם, למדנו שיום היציאה הוא יום של זכרון.

ואיזה יום יצאו,

תלמוד לומר (במדבר לג ג) ממחרת הפסח יצאו, הוי אומר יום חמישה עשר בניסן הוא של יום טוב,

שהרי ליל חמישה עשר אכלו את הפסח ולבקר יצאו:

1. א. מהו התאריך שמרמזות המלים "היום הזה" בפסוק? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ב. איזה אירוע קרה ביום הזה? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ג. איזה מצווה בני ישראל קיימו בליל (ערב לפני) אותו "יום"? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2) שמות פרק י"ב, טו – כ: שִׁבְעַת יָמִים מַצּוֹת תֹּאכֵלוּ אַךְ בַּיּוֹם הָרִאשׁוֹן תַּשְׁבִּיתוּ שְּׂאֹר מִבָּתֵּיכֶם כִּי כָּל אֹכֵל חָמֵץ וְנִכְרְתָה הַנֶּפֶשׁ הַהִוא מִיִּשְׂרָאֵל מִיּוֹם הָרִאשֹׁן עַד יוֹם הַשְּׁבִעִי: וּבַיּוֹם הָרִאשׁוֹן מִקְרָא קֹדֶשׁ וּבַיּוֹם הַשְּׁבִיעִי מִקְרָא קֹדֶשׁ יִהְיֶה לָכֶם כָּל מְלָאכָה לֹא יֵעָשֶׂה בָהֶם אַךְ אֲשֶׁר יֵאָכֵל לְכָל נֶפֶשׁ1 הוּא לְבַדּוֹ יֵעָשֶׂה לָכֶם: וּשְׁמַרְתֶּם אֶת הַמַּצּוֹת כִּי בְּעֶצֶם הַיּוֹם הַזֶּה הוֹצֵאתִי אֶת צִבְאוֹתֵיכֶם מֵאֶרֶץ מִצְרָיִם וּשְׁמַרְתֶּם אֶת הַיּוֹם הַזֶּה לְדֹרֹתֵיכֶם חֻקַּת עוֹלָם: בָּרִאשֹׁן בְּאַרְבָּעָה עָשָׂר יוֹם לַחֹדֶשׁ בָּעֶרֶב תֹּאכְלוּ מַצֹּת עַד יוֹם הָאֶחָד וְעֶשְׂרִים לַחֹדֶשׁ בָּעָרֶב: שִׁבְעַת יָמִים שְׂאֹר2 לֹא יִמָּצֵא בְּבָתֵּיכֶם כִּי כָּל אֹכֵל מַחְמֶצֶת וְנִכְרְתָה הַנֶּפֶשׁ הַהִוא מֵעֲדַת יִשְׂרָאֵל בַּגֵּר וּבְאֶזְרַח הָאָרֶץ: כָּל מַחְמֶצֶת לֹא תֹאכֵלוּ בְּכֹל מוֹשְׁבֹתֵיכֶם תֹּאכְלוּ מַצּוֹת:

\*1: אוכל נפש – הנו אוכל שנועד לצורך אכילת האדם או בהמתו, ומותר לעשות מלאכות לצורך הכנתו ביום
 טוב (ואסור לעשותן בשבת וביוה"כ)

\*2: שאור – (=מחמצת) בצק חמוץ ששמים בתוך עיסה והוא גורם לתסיסת הבצק ולתפיחתו. חמץ הינו בצק שתסס והחמיץ
 כתוצאה מהשפעת השאור.

רש"י שמות פרק י"ב, טו: ד"ה "אך ביום הראשון תשביתו שאר"

מערב יום טוב, וקרוי ראשון לפי שהוא לפני השבעה, ומצינו מוקדם קרוי ראשון, כמו (איוב טו ז) הראשון אדם תולד, הלפני אדם נולדת,

או אינו אלא ראשון של שבעה, תלמוד לומר (שמות לד כה) לא תשחט על חמץ, לא תשחט הפסח ועדיין חמץ קיים:

2.א. מהו התאריך של ה"יום הראשון שבו יש לקיים את מצוו "תשביתו שאור מבתיכם"? \_\_\_\_\_\_\_\_\_\_\_\_\_

 ב. מהו התאריך של "יום הראשון" עליו מדובר בפסוק ט"ז? \_\_\_\_\_\_\_\_\_\_\_\_\_\_\_\_\_

רש"י שמות פרק י"ב, טז: ד"ה הוא לבדו - הוא ולא מכשיריו שאפשר לעשותן מערב יום טוב:

 ד"ה לכל נפש - אפילו לבהמה יכול אף לנכרים, תלמוד לומר לכם:

3. א. אילו מלאכות מותר לאדם לעשות בימים עליהם מדברת התורה בפסוק טז? (היעזר גם ברש"י)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ב. אילו מלאכות אסור לאדם לעשות בימים עליהם מדברת התורה בפסוק טז? (היעזר גם ברש"י)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

רש"י שמות פרק י"ב, יז: ד"ה ושמרתם את המצות

שלא יבאו לידי חמוץ מכאן אמרו תפח, תלטוש בצונן.

רבי יאשיה אומר אל תהי קורא את המצות אלא את המצוות,

כדרך שאין מחמיצין את המצה כך אין מחמיצין את המצווה אלא אם באה לידך עשה אותה מיד:

 ד"ה ושמרתם את היום הזה - ממלאכה:

4. על אילו שתי שמירות מצוה התורה בפסוק יז? (היעזר ברש"י)

א. \_\_\_\_\_\_\_\_\_\_\_\_\_\_\_\_\_\_\_\_ ב. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. א. מהי המשמעות הנוספת שרבי יאשיה נותן למלה "מצות"? \_\_\_\_\_\_\_\_\_\_\_\_\_\_

 ב. ומה הוא לומד מכך? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. מה הם שני הדברים בנוגע לחמץ שהתורה אוסרת בפרק י"ב? (פסוקים יט – כ)

א. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ב. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

פסוקים כא – כג: המשך ציווי על פסח מצרים (תחילת הציווי היה בפסוקים ג – יג)

פסוקים כד – כה: וּשְׁמַרְתֶּם אֶת הַדָּבָר הַזֶּה לְחָק לְךָ וּלְבָנֶיךָ עַד עוֹלָם: וְהָיָה כִּי תָבֹאוּ אֶל הָאָרֶץ אֲשֶׁר יִתֵּן יְקֹוָק לָכֶם כַּאֲשֶׁר דִּבֵּר וּשְׁמַרְתֶּם אֶת הָעֲבֹדָה הַזֹּאת: וְהָיָה כִּי יֹאמְרוּ אֲלֵיכֶם בְּנֵיכֶם מָה הָעֲבֹדָה הַזֹּאת לָכֶם: וַאֲמַרְתֶּם זֶבַח פֶּסַח הוּא לַיקֹוָק אֲשֶׁר פָּסַח עַל בָּתֵּי בְנֵי יִשְׂרָאֵל בְּמִצְרַיִם בְּנָגְפּוֹ אֶת מִצְרַיִם וְאֶת בָּתֵּינוּ הִצִּיל וַיִּקֹּד הָעָם וַיִּשְׁתַּחֲווּ:

7. על איזה מצווה התורה מצווה אותנו בפסוקים אלה? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. כתוב בהגדה של פסח: "כנגד 4 בנים דיברה התורה...."

 עיין בהגדה.....

 א. איזה בן התורה מתארת לנו בפסוקים כו – כז? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ב. איזה אירוע אנו מספרים לבן זה על פי הכתוב? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ג. מה "ההגדה" מוסיפה על התורה כתשובה לבן זה? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_